kardosdrur/scandi-wiki huggingface dataset:
Marion Raven

Marion Raven (født 25. maj 1984 i Lørenskog, Norge) er kunstnernavnet for den norske sangerinde Marion Elise Ravn.

Hun begyndte som barnestjerne sammen med veninden Marit Larsen i M2M. M2M blev opløst i[september 2002.

I 2005 slog hun gennem som soloartist med albummet Here I Am og særligt singlen "Break You", som er hentet fra dette album. Hun sang duet med Meat Loaf på sangen "It's All Coming Back to Me Now" som er fra Meat Loafs album Bat Out of Hell III (2006). Sangen nåede førstepladsen på VG-lista og lå på listen i 21 uger. Hun turnerede efterfølgende sammen med Meat Loaf i Canada og Europa i februar 2007.

I marts 2006 vikarierede hun som programleder for Idol i et af finaleprogrammerne.

I 2010 var hun en af de faste dommere i X Factor på TV 2 Norge: Hun var da mentor bl.a for Atle Pettersen, som kom på andenplads.

Hun var i dommerpanelet for Idol 2011 sammen med Bertine Zetlitz, Gunnar Greve Pettersen og Hans Erik Dyvik Husby.

I 2012 gjorde hun comeback som artist og udgav singlen "Colors Turn To Grey". Musikvideoen udkom 30. marts 2012.

I 2013 var hun med i den anden sæson af TV2-programmet Hver gang vi mødes, sammen med bl.a Kurt Nilsen, Lene Marlin og Ole Paus.

25. maj 2013 giftede Ravn sig med snowboardatleten Andreas Ygre Wiig.

Diskografi

Album 
 Here I Am (2005)
 Set Me Free (2007)
 Songs From a Blackbird (2013)
 Scandal Vol. 1 (2014)
 Scandal Vol. 2 (2015)

Singler/EP'er 
 "Break You" (2005)
 "Here I Am" (2005)
 "End Of Me" (2005)
 "Heads Will Roll" (2006)
 "It's All Coming Back to Me Now" (2007) med Meat Loaf
 "Falling Away" (2007)
 "Found Someone" (2010)
 "Flesh and Bone" (2010)
 "Colors Turn to Grey" (2012)
 "The Minute" (2013)
 "In Dreams" (2014)
 "Better Than This" (2015)

Referencer

Eksterne henvisninger 

 
 

Sangere fra Norge
Longnan (Gansu)

Longnan (陇南市) er et bypræfektur i den nordvestkinesiske provins Gansu. Longnan har et areal på 27.923 km² og ca. 2.68 millioner indbyggere (2004).

Longnan ligger i den sydligeøstlige del af   Gansu provinsen, og grænser til Shaanxi mod øst og Sichuan mod syd. Mod øst ligger  Qinbabjergene , og højden i området går fra 800 til  4.200 moh. De tre hovedfloder i  Longnan er Bailong- (白龙江), the Baishui- (白水江), og Jialingfloden (嘉陵江). Derudover er der mere end  3.800 mindre vandløb og bække.

Administrative enheder
Jinchang består af et bydistrikt og  otte amter:
Bydistriktet Wudu (武都区), 4.683 km², 540.000 indbyggere, og er  sæde for lokalregeringen;
Amtet Cheng (成县), 1.701 km², 250.000 indbyggere;
Amtet Dangchang (宕昌县), 3.331 km², 290.000 indbyggere;
Amtet Kang (康县), 2.958 km², 200.000 indbyggere;
Amtet Wen (文县), 4.994 km², 240.000 indbyggere;
Amtet Xihe (西和县), 1.861 km², 390.000 indbyggere;
Amtet Li (礼县), 4.299 km², 510.000 indbyggere;
Amtet Liangdang (两当县), 1.374 km², 50.000 indbyggere;
Amtet Hui (徽县), 2.722 km², 210.000 indbyggere.

Byer i Gansu
Bypræfekturer i Gansu
Óli Johannesen

Óli Johannesen (født 6. maj 1972) er en tidligere færøsk fodboldspiller fra Tvøroyri, som senest spillede for barndsomsklubben TB Tvøroyri. Johannesen er dog mest kendt fra sin rolle som anfører og forsvarer på Færøernes fodboldlandshold, hvor han har spillet 83 landskampe.

Klub karriere 
Óli Johannesen har spillet flest år med TB Tvøroyri, men nogle år spillede han også fodbold for danske klubber, 1999-2001 for AGF og 2001-2004 for Hvidovre IF. Han har også spillet for SVB.

International karriere 
Johannesen debuterede på Færøernes fodboldlandshold i august 1992 i en venskabs kamp mod Israel. Han havde rekorden som den spiller, der havde spillet flest kampe for Færøernes fodboldlandshold, i alt 83 kampe, indtil den 14. november da Fróði Benjaminsen tangerede rekorden og senere overhalede ham i antal landskampe. Johannesen havde sin debut for det færøske landshold i 1992.

Familje 
Óli Johannesens nevø, Patrik Johannesen, havde debut for Færøernes fodboldlandshold i 2017. Ólis bror og Patriks far, Jón Johannsen, var også fodboldspiller og spillede to landskampe for Færøerne.

Referencer 
 Faroe Islands – Record International Players – RSSSF
 football.fo – Spillere fra 1988-2005         
 football.fo – Målskytte på landsholdet indtil 2005
 Faroesoccer.com, Óli Johannesen's profil på FaroeSoccer (statistik).

Eksterne henvisninger 

 Óli Johannesen's profil på national-football-teams.com
 TB Tvøroyri's hjemmeside

Noter 

Fodboldspillere fra Færøerne
Personer fra Tvøroyri
Fodboldlandsholdsspillere fra Færøerne
4. Maj Kollegiet i Aarhus

4. Maj Kollegiet i Aarhus er et studenterkollegium beliggende på Fuglesangs Allé 24 i Aarhus. 

Kollegiet er stiftet af Frihedsfonden som det første af i alt ni 4. Maj Kollegier i Danmark. 
Som kollegianer optages unge, der søger en uddannelse i Aarhus-området. Efterkommere af aktive deltagere i det danske folks modstandskamp mod den tyske besættelsesmagt under 2. Verdenskrig har fortrinsret til optagelse på kollegiet. Kollegiet har 55 værelser.

4. Maj Kollegiet er opført 1949-1950 og tegnet af arkitekt C.F. Møller, som også er arkitekten bag kollegiets nærmeste naboer: Handelshøjskolen i Aarhus, Det Jyske Musikkonservatorium, Tandlægekollegiet, Møllevangskirken og ikke mindst Universitetet som ligger i gåafstand fra kollegiet.

Stedet har egen grønnegård med gamle træer, og lige uden for hoveddøren ligger Tjørnelunden – en smuk lille mindepark.

Kollegiets nuværende administrator, også kaldet efor, er Jørgen Jensen.

Levende monument 
Kollegiet er stiftet af Frihedsfonden til minde om Danmarks frihedskamp 1940-45. Dette ses bl.a. ved værelser og fællesrum er opkaldt efter frihedskæmperne, og ligeledes hænger der på gangene plancher om frihedskampen. 
Kollegiet højtideligholder besættelsestidens mindedage, f.eks. 9. april og 4. maj. 
Der er årligt også studietur på kollegianerne til et sted der var betydningsfuldt under 2. Verdenskrig, fx Prag, München og Normandiet.

I kollegiets formålsparagraf står der:

Tjørnelunden 
Foran kollegiet ligger den mindre mindepark Tjørnelunden. I en mindelund ved kollegiet er der flere mindetavler og mindesmærker. Mindeparken er som en inskriptionen lyder: Aarhus By rejste dette minde om frihedskampens ofre 1940 – 1945.

En inskriptionen lyder:
Hørte du råbet
menneske bror
rejs dig af støvet
blir i din jord

En anden inskriptionen lyder:
Drenge I drenge som døde
I tændte for Danmark
i dybeste mulm
en lysende morgenrøde
-Kaj Munk

Kendte beboere 
 Inge Eriksen, forfatter
 Ulrik Federspiel, tidl. ambassadør og departementschef
 Tøger Seidenfaden, tidl. chefredaktør

Eksterne henvisninger 
 Kollegiets officielle hjemmeside 
 Foreningen Venner af 4. Maj Kollegiet i Aarhus 
 4. Maj Kollegiernes officielle hjemmeside 

Kollegier i Aarhus
Etableret i 1950
Den danske modstandsbevægelse
Klinisk sexolog

Kliniske sexologer er personer med særlig viden om sexologi og er dem med størst ekspertise i Danmark inden for sexologi.

Kliniske sexologer behandler deres klienter, ved igennem konsultation at bearbejde klientens problem med sex. Problemer som kan være alt fra manglende lyst til sex og livet, præstationsproblemer og oplevelser tidligere i livet som hæmmer dem seksuelt i dag. 

Da titlen sexolog er fri kan alle kalde sig sexolog, men kliniske sexologer har gennemgået en 3 årig uddannelse på Göteborg Universitet.

Eksterne henvisninger
 Dansk Forening for Klinisk Sexologi

Sexologi
Stillingsbetegnelser inden for sundhed
Lysekronen

Lysekronen er en lys-kunst installation på "Lizzies Plads" – hjørnet af Lyongade og Wittenberggade på Amager.
Lysekronen består af 12 lamper i en cirkel der lyser med LED lys. Lysets farver følger årets gang i naturen – ligsom de 12 lamper hentyder til månederne. Farverne skifter hver uge. Lysekronen er designet af arkitekt M.A.A. Lasse Schelde.

Amager
Skulpturer i Danmark
Jan Bielecki

Jan Bielecki (født 20. februar 1971 i København) er en tidligere dansk atletikudøver, der var medlem af Sparta Atletik efter forinden frem til og med 1995 at have været medlem af Holte Atletik og før det Bagsværd Atletik.

Bielecki deltog i hammerkast ved OL 1996 i Atlanta og 2000 i Sydney, hvor han nåede henholdsvis en 31. plads med 69,40 m og en 33. plads med 70,46 m. Ud over sine to deltagelser ved OL deltog han også i VM i 1995, 1997 og 1999 samt EM 1994, 1998 og 2002.
Han har siden 1992 haft den danske rekord i hammerkast med 77,02 m som bedste resultat og siden 1996 i vægtkast med 21,95 m efter det nye system; han nåede 22,86 m med den gamle vægt. 

Bieleckis træner var tyskeren Michael Deyhle. Han trænede og studerede 1991-1994 på University of Georgia i USA. Her han tog en B.S. degree i biologi, for i 2006 at opgradere til Cand. Scient. i biologi ved Københavns Universitet. Han er nu ph.d.-studerende på Københavns Universitet.

Danske mesterskaber 
  2005 Hammerkast  68,13
  2004 Hammerkast  72,48
  2004 Vægtkast 21,95
  2003 Hammerkast  70,08
  2002 Hammerkast  74,96
  2001 Hammerkast  73,13
  2001 Vægtkast 22,83
  2000 Hammerkast  73,88
  2000 Vægtkast 22,03
  1999 Hammerkast  71,93
  1998 Hammerkast  71,72
  1998 Vægtkast 21,62
  1998 Kastefemkamp 4698 p
  1997 Hammerkast  69,48
  1997 Vægtkast 22,86
  1996 Hammerkast  73,20
  1996 Vægtkast 21,86
  1995 Hammerkast  72,56
  1994 Hammerkast  68,46
  1994 Spydkast 68,82
  1994 Vægtkast 19,47
  1993 Hammerkast 66,12
  1993 Vægtkast  19,75
  1992 Hammerkast 67,14

Danske U23-mesterskaber 
  1993  Hammerkast 63,70
  1993  Vægtkast   19,12

Danske rekorder 
 Hammerkast  77,02  8. september 2002
 Hammerkast  76,82  6. august 2002
 Hammerkast  76,22  10. juni 2002
 Hammerkast  76,11  15. maj 1999
 Hammerkast  74,92  9. maj 1999
 Hammerkast  74,92  10. maj 1998
 Hammerkast  74,04  26. august 1995
 Hammerkast  72,56  19. august 1995
 Hammerkast  72,56  23. juli 1995
 Hammerkast  72,02  27. juni 1995
 Hammerkast  70,72  1. december 1993
 Hammerkast  70,60  1. december 1993
 Hammerkast  70,12  1. december 1993
 Hammerkast  68,84  9. juli 1993
 Hammerkast  67,22  6. juni 1992
 Vægtkast (15,89 kg)  21,95  8. august 2004
 Vægtkast (15,89 kg)  21,24  8. august 2004
 Vægtkast (15 kg)  22,86  20. juli 1997
 Vægtkast (15 kg)  22,36  3. maj 1997
 Vægtkast (15 kg)  21,86  11. august 1996

Personlige rekorder 
 Hammerkast: 77,02m i Bad Köstritz, Tyskland 8. september 2002 (DR)
 Vægtkast: 22,86m 1997 (DR)
 Kuglestød: 16,08m 2002
 Spydkast: 69,16m 1994
 Diskoskast: ?
 Kastefemkamp: 4698 p, 1998

Ekstern henvisning 
 DAF i tal – Jan Bielecki 
 

Atleter fra Sparta Atletik
Atleter fra Holte IF
Personer fra København
Hammerkastere fra Danmark
Chris Baird

Christopher Patrick "Chris" Baird (født 25. februar 1982) er en tidligere nordirsk fodboldspiller, der senest spillede for Derby i The Championship. Tidligere har han været tilknyttet blandt andet Southampton og Fulham.

Spillerkarriere

Southampton 
Baird startede sin karriere hos den nordirske klub Ballymena United, før han rykkede til Southampton i 1998.

Baird fik sin debut for Southampton den 22. marts 2003 i en 2-2 kamp mod Aston Villa. Under sit ophold på den engelske sydkyst blev Baird sendt ud på lån to gange hos henholdsvis Walsall og Watford.

Den nordirske landsholdsspiller fik for alvor sit gennembrud hos Southampton i 2006–07 sæsonen, hvor han fra en position som central forsvarsspiller blev kåret til Årets Spiller.

Fulham
Baird forlod derefter Southampton i sommeren 2007 for at tørne ud for Fulham i den engelske Premier League. Efter en svær start i klubben, hvor han bl.a. kom op at slås med den daværende publikumsyndling Jimmy Bullard, etablerede Baird sig som en alsidig breddespiller. I 2009/10 sæsonen blev han ofte benyttet som både højre back og central midtbanespiller, og han startede bl.a. finalen i UEFA Europa League 2010 mod Atlético Madrid. Han fulgte op på den personlige succes med at blive kåret til treer som Årets Spiller i den følgende 2010/11 sæson. Siden da er Baird blevet rykket rundt på banen grundet sine alsidige kvaliteter, og i 2012/13 sæsonen overtog han igen den centrale midtbaneplads, efter det normale førstevalg Mahamadou Diarra pådrog sig en længerevarende skade.

Derby
Baird skiftede i 2015 til Derby.

Han annoncerede sit stop fra fodbold i februar 2019 efter at været uden kontrakt siden sommeren 2018.

Landshold
Baird står noteret for 79 landskampe for Nordirland.

Eksterne henvisninger

Referencer 

Fodboldspillere fra Nordirland
Fodboldspillere fra Southampton F.C.
Fodboldspillere fra Watford F.C.
Fodboldspillere fra Fulham F.C.
Fodboldspillere fra Reading F.C.
Deltagere ved det europæiske mesterskab i fodbold 2016
Busento

Busento er en ca. 90 km lang flod i Calabrien i Italien. 

Den har sit udspring i Monte Cocuzzo i Sila bjergene og løber sammen med floden Crati i byen Cosenza.

Flodens berømmelse hidrører fra en historisk begivenhed i 410, da den gotiske konge, Alarik 1. døde under kampen om byen. Ifølge legenden blev han begravet under floden, idet strømmen midlertidigt blev ført uden om, mens graven blev gravet. Graven og rigdommene i den er aldrig blevet fundet.
Den tyske digter, August von Platen, skrev i 1820 et berømt digt om denne begivenhed: "Das Grab im Busento".

Eksterne henvisninger 

Floder i Italien
Baskerlandet (region i Spanien)

Baskerlandet (spansk: País Vasco, baskisk: Euskadi) er en autonom region i Spanien. Hovedstaden i regionen er Gasteiz (spansk: Vitoria).

Regionen består af de tre provinser Araba, Gipuzkoa og Bizkaia (spansk: Álava, Guipúzcoa og Vizcaya), og er en del af det historiske område Baskerlandet. Den autonome region er det område, der i dag oftest omtales som Euskadi, mens Euskal Herria bruges om det historiske område Baskerlandet, som også inkluderer den autonome region Navarra og de tre baskiske provinser Nedre Navarra, Lapurdi og Zuberoa som ligger i det franske departement Pyrénées-Atlantiques.

Regionen Baskerlandet styres af Baskerlandets regering.

Eksterne henvisninger
Tredaptive

Tredaptive (MSD) er en tresporet kolesterolbehandling fra juni 2009, der indeholder de to aktive stoffer nikotinsyre og laropiprant. 

Tredaptive anvendes til at regulere blodets indhold af forskellige fedttyper i blodet, hvor fedtfattig diæt alene og behandling med anden kolesterolsænkende medicin (statin) ikke har været tilstrækkelig til at få patientens kolesterol- og fedtværdier i blodet under kontrol.

Virkningsmekanisme 

Det virksomme stof i Tredaptive, nikotinsyre, er et naturligt forekommende stof, der anvendes i lave doser som et vitamin. Stoffet kaldes også B3 vitamin.

Nikotinsyre i høje doser kan:

•	Nedsætte det skadelige kolesterol, LDL (low density lipoprotein) 

•	Øge det gode kolesterol, HDL (high density lipoprotein) 

•	Nedsætte triglycerid, der fungerer som cellernes energikilde

Nikotinsyre har været anvendt siden 1960'erne, men kun i begrænset omfang på grund af de ikke-alvorlige, men generende bivirkninger: Kraftig rødmen og varmefølelse i ansigt og på overkroppen. Ved at kombinere nikotinsyre og lapopiprant er det lykkedes at nedsætte forekomsten af rødmen og varmefølelse, idet lapopiprant hæmmer forekomsten af disse bivirkninger.

Effekt 

Tredaptive er undersøgt på mere end 4.700 patienter og har vist, at det effektivt kan sænke LDL-kolesterol, hæve HDL-kolesterol og sænke niveauet af triglycerider.   Herved modvirkes åreforkalkninger, og risikoen for blodpropper i hjertet og andre organer mindskes.

Bivirkninger 

De mest almindelige bivirkninger ved Tredaptive er: Rødmen, varmefølelse i huden, kløe, og kvalme. Rødmen og varmefølelse, specielt i ansigtet, ses oftest i begyndelsen af behandlingen, men aftager eller forsvinder for det meste efter kort tid.

Anvendelse 

Tredaptive findes som tablet. Én tablet indeholder 1000 mg nikotinsyre og 20 mg laropiprant. Tredaptive tages en gang om dagen. Man starter normalt med én tablet dagligt og efter fire ugers behandling sættes dosis op til to tabletter. Tredaptive koster 14,25 kr. om dagen for 2 tabletter.

Tredaptive kan – og bør normalt – bruges sammen med statiner, men kan anvendes som monoterapi, når statiner ikke tåles. 

Hverken gravide eller ammende må anvende Tredaptive. Brug af Tredaptive frarådes også til patienter med dårligt fungerende lever, mavesår samt pulsåreblødning. 

Tredaptive skal anvendes med forsigtighed ved hjertesygdom, sukkersyge, mavesår, nedsat nyre- og leverfunktion, for stort alkoholforbrug samt ved alvorlig muskelsygdom (rhabdomyolose).

IRF 

Institut for Rationel Farmakoterapi under Lægemiddelstyrelsen skriver i dets omtale af Tredaptive:

”IRF mener, at Tredaptive kan forsøges hos personer med højt indhold af kolesterol i blodet, når behandling med statin alene ikke har haft tilfredsstillende effekt.”

Tredaptive blev markedsført 1. juni 2009.

Eksterne henvisninger 

 IRF 
 Hjerteforeningen 
 Læs mere om Tredaptive på medicin.dk

Eksterne kilder/henvisninger 

Lægemidler tilhørende hjerte og kredsløb
Nina Fahnøe

Nina Ella Damkier Fahnøe født Hansen 8. maj 1942 i København, er en tidligere dansk atlet som var medlem af Frederiksberg IF 

Fahnøe deltog i OL 1964 i femkamp og længdespring og OL 1968 i femkamp. Hun har vundet 47 danske mesterskaber. Hennes bedste resultater var 6.27 i længdespring 1964 og 4738 point i femkamp 1968.

Internationale mesterskaber 
 1968 OL Femkamp nummer 13 4738p DR serie: 10,9--10,92-1,59-6,19--25,0
 1964 OL Længdespring nummer 20 5.89
 1964 OL Femkamp nummer 9 4611p serie: 11,1-11,26-1,54-6,27 DR-25,9
 1966 EM Længdespring 5,60 
 1966 EM Femkamp nummer 12 4402p serie: 11,3-10,89-1,53-5,79-26,3	
 1962 EM 80 meter hæk 11.4 
 1962 EM Femkamp nummer 8 4450p DR serie: 11,10-10,27-1,54-5,79-25,70w

Danske mesterskaber 
 100 meter: 1962 og 1967
 200 meter: 1967
 80 meter hæk: 1961-1963, 1965-1968 
 Længdespring: 1959-1967
 Femkamp: 1959-1968
 Ottekamp: 1961-1968
 4 x 100 meter: 1962, 1963, 1966, 1967 
 Danmarksturneringen: 1968-1971 og 1977-1978

Atleter fra Frederiksberg IF
Hækkeløbere fra Danmark
Danske OL-deltagere i atletik
Personer fra København
Mangekæmpere fra Danmark
Sprintere fra Danmark
Længdespringere fra Danmark
Jette Andersen

Jette Andersen, gift Ingstrup (født 29. august 1945 i Aarhus) er en dansk tidligere atlet, medlem af Skovbakken.

Andersen var med sine 19 år og 50 dage den hidtil yngste danske deltager i atletik, da hun deltog i OL 1964, en rekord, der først blev forbedret ved OL 2016 af Anna Emilie Møller. Hun deltog i 800 meter, hvor hun med tiden 2.15,2 blev nummer syv i indledende heat, hvilket ikke var nok til at gå videre i konkurrencen. Hendes bedste tid på distancen opnåede hun året efter med 2.09,9. Ved det uofficielle mesterskab 1966 i Dortmund, Vesttyskland blev hun nummer fem på tiden 2.13,8.

Jette Andersen er gift med OL-cykelrytteren Jan Ingstrup-Mikkelsen.

Danske mesterskaber 
  1967 800 meter 2:14.8
  1966 400 meter 58.3
  1966 800 meter 2:14.1
  1965 400 meter 56.6
  1965 800 meter 2:12.6
  1964 400 meter 58.1
  1964 800 meter 2:12.6
  1963 800 meter 2:19.8
  1963 400 meter 61.1

Referencer

Eksterne henvisninger 
 
 DAF i tal – Jette Andersen 

Atleter fra Skovbakken
Sprintere fra Danmark
Danske OL-deltagere i atletik
Deltagere for Danmark ved sommer-OL 1964
Personer fra Aarhus
Mellemdistanceløbere fra Danmark
Patsy Cline

Patsy Cline, egentlig Virginia Patterson Hensley (8. september 1932 i Winchester, Virginia, USA – 5. marts 1963, i en flyulykke) var en amerikansk countrysanger.

Hun fik sin første kontrakt som countrysanger i 1953 og, til trods for sit korte liv, opnåede hun at blive en af de mest indflydelsesrige sangere i amerikansk populærmusik.

Cline fik sit efternavn efter sin første ægtemand, Gerald Cline, som hun var gift med i perioden 1953 til 1957. Samme år giftede hun sig med Charles Allen Dick. Sammen fik de datteren Julia Simadore Dick (1958-), nu kendt som Julie Fudge, og sønnen Allen Randolph "Randy" Dick (1961-). Hun har fået en stjerne på Hollywood Walk of Fame.

Blandt hendes slagere kan nævnes Willie Nelsons komposition "Crazy".

Eksterne henvisninger 
 

 A tribute to Patsy Cline – En fanside om Patsy Cline

Sangere fra USA
Hollywood Walk of Fame
Personer fra Virginia
Omkomne ved flyulykker
Vilhelm 7. af Hessen-Kassel

Vilhelm 7. af Hessen-Kassel, ’’regerende’’ landgreve, født 1651, død 1670, søn af Vilhelm 6. af Hessen-Kassel og Hedvig Sophie af Brandenburg. 
 
Efter faderens død arvede den 12-årige Vilhelm værdigheden som landgreve. Regeringen blev dog ført af hans moder.  

Som ung tog Vilhelm på en dannelsesrejse. Under rejsen døde han i Paris som 19-årig. 

Vilhelm var forlovet med Maria Amalia af Kurland. Efter Vilhelms død blev broderen Karl landgreve, og Karl giftede sig også med Maria Amalia. 

Landgrever af Hessen-Kassel
Personer fra Kassel
Ib Planck

Ib Planck født 2 januar 1930 i København er en tidligere dansk atlet som var medlem af Frederiksberg IF.

Planck deltog i OL 1952 på 5000 meter, hvor det blev en syvende plads i indledende heat på tiden 14,31,6.

Personlige rekorder 
 3000 meter: 8,14,2 1953 (tidligere-DR)
 5000 meter: 14,25,0 1953

Danske mesterskaber 
  1953 5000 meter 14,59,6
  1953 3km cross
  1952 5000 meter 14,52,4
  1952 10000 meter 31,40,2
  1951 5000 meter 14,47,2
  1951 10000 meter 32,08,6
  1950 5000 meter 15,03,2

Atleter fra Frederiksberg IF
Langdistanceløbere fra Danmark
Danske OL-deltagere i atletik
Personer fra København
Samuel Butler (digter)

Samuel Butler (født 8. februar 1612 i Strensham, Worcestershire, død 25. september 1680 i London) var en engelsk digter.
I sine unge år var Butler skriver hos den stive presbyterianer Sir Samuel Luke til Cople Hoo i nærheden af Bedford, en af Cromwells generaler, og denne herremand skal have været hans væsentlige forbillede for Hudibras, helten i hans senere satire af samme navn, hvoraf 1. del udkom anonymt 1663 (men allerede var skrevet 1647). Næste år udkom 2. del, og endelig fulgte 1678 3. del.

Dette digt er en vittig og kraftig burlesk satire mod puritanerne; dets hovedperson er Sir Hudibras, en pedantisk, gnaven og trættelysten presbyterianer, langskægget, pukkelrygget og tykmavet, der med sin våbendrager, Ralph, drager ud for at gøre ende på almuens forlystelser.

Digtet gjorde, som rimeligt var, overordentlig lykke hos det herskende parti og skal være blevet stærkt gouteret af Karl II, uden at kongen imidlertid gjorde noget synderligt for forfatteren, der levede i temmelig små kår, om end hans fattigdom rimeligvis er blevet overdrevet.

I 1759 udkom The genuine Remains in Verse and Prose of Mr. Samuel Butler, der i 2 bind indeholder en del hidtil utrykte arbejder. Hudibras blev illustreret af William Hogarth 1726; Dr. Greys udgave af digtet (1744 og senere) anses for at være den bedste.

Kilder

Eksterne henvisninger 

 Samuel Butler på Biographybase.com 

Digtere fra England
Forfattere fra England før 1707
Engelsksprogede forfattere
Samuel Butler

Samuel Butler kan henvise til flere personer, blandt andre:

 Samuel Butler (digter) (1612-1680) - forfatter til Hudibras
 Samuel Butler (biskop) (1774-1839) - biskop af Lichfield
 Samuel Butler (romanforfatter) (1835-1902) - forfatter til Erewhon
Samuel Butler (romanforfatter)

Samuel Butler (1835-1902) var en engelsk maler og forfatter.

Butler fik sin uddannelse i Shrewsbury (hvor farfaderen med samme navn havde været rektor) og Cambridge og tilbragte derpå nogle år på Ny-Zeeland.

1872 udgav han Erehwon (nowhere omvendt), en utopisk roman, der med megen lune og ironi skildrer sæder og skikke i et opdigtet land. 1901 fulgte Erehwon Revisited.

Romanforfattere fra England